خويا هاد الموضوع خاصو المناقشه، او بزاف، راه ارزاق الناس علی المحك، راه الواقع ماشي لي كتسمعو ف التلفزه والمقاهي، اسر كتعيش ف اتعس منطقه و اتعس منظومه، خاص حمايه الفلاح من القوانين الجائره فحقو وحق الأسره ديالو راه الناس مازال كتعيش الفقر المدقع، والله العظيم الا الناس مجبرت ماتكول ولت تلبس البطاله متفشيه ف   السكان، الشباب عاطل مول الدار ديما مهدد بالشكايه الكيديه، الأطفال ظيعين فهاد الجبال، ناس معرفش دير حتی جمعيه توريلها الطريق، اقليم الشاون الأول في نسبه الانتحار الأميه متفشيه الأمراض كذالك جور السلطه كذالك، ناس باغا تهاجر معرافش اش متلقي فطريق اغلبيه السكان ، كنعرف ناس كتمرض حتی كتموت حين مكينش لي يديه نسبيطار ، ناس مقدرتش و معرفاش توصل صوتها، ناس باقيا كتعيش فديور الجدود الطوب و الحجار ، ناس مكرفسا مع النقل، و الجفاف اخويا هلك الماشيه، هاد المنطقه الريف الأوسط ، بني رزين بني سميح بني غرير قبائل غماره قبله متيوه قبيله مسطاسه بني غميل بني سدات تازجيست بني بوفراح كتعيش اسوأ ايمها منذ السبعينات،  سنوات من الجفاف عام علی خوه ولا شي مسؤول هدر علی الجفاف د المنطقه، ناس هاجرت علی قبل الماء، ناس ملقات متشرب ، نتس باعت الحيونات ديلها بأبخس الأثمان حيت عشر سنوات من الكحط، هاد السنه لم يبلغ تساقط الأمطار بالمنطقه  ملم، احدثكم من قبيله متيوه الصامده للجفاف سنوات ، والله لم يتكلم عن الموضوع اي مسؤول، برلماني المنطقه هو مول الموسطاج راكو عارفين، هاد المنطقه كترجع الكيف من اواخر السبعينات وبدايه الثمانينات لم تحقق لها ما كانت تأمل، ناس صاخطين علی الوظع، كين جماعه فيها  الف من ساكنه معندهاش طبيب مقيم، طبيبه مره كل شهر كتحظر، الی شي حاله طارئه خصك تمشب المدن وما ادراك ما المدن النقل غالي طريق ماهي طريق خصك تبيع معزه ولتا  باش تسافر تعالج، راه حنا حاقدين علی هاد الوظع، بغيت نوصل صوتي وشكرا